SS ˝AUGUST ŠENOA˝ GAREŠNICA
BJELOVARSKO-BILOGORSKA ŽUPANIJA                                                                                                                                          RKP: 18872
KOLODVORSKA 6, GAREŠNICA                                                                                                                                 MATIČNI BROJ:  03035638
OIB:  42705283746
                                                                       
OBRAZLOŽENJE

                                   Polugodišnjeg izvještaja o izvršenju financijskog plana za razdoblje 01.01.2026. – 30.06.2026.

na temelju članka 86. stavka 3. Zakona o proračunu (NN 144/21), članka 42. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23) i članka 24. Statuta Srednje škole ˝August Šenoa ˝ Garešnica  Školski odbor na sjednici održanoj 28.07.2026.  donio je Izvještaj o izvršenju financijskog plana za razdoblje 1.1.26. do 30.6.2026.

Izvještaj se sastoji o Općeg dijela proračuna i  Posebnog dijela proračuna (tablice u privitku).
Obrazloženje općeg dijela daje se na kombinirani način te sadržava obrazloženje ostvarenje prihoda i rashoda, primitaka i izdataka, kao i obrazloženje prijenosa sredstava, odnosno prenesenog manjak iz prethodne godine. 

1) Obrazloženje izvršenja općeg dijela financijskog plana

Opći dio Polugodišnjeg izvještaja o izvršenju financijskog plana za 2026. g. daje pregled ostvarenih prihoda i primitaka te izvršenih rashoda i izdataka Škole za razdoblje 1. siječnja do 30. lipnja 2026. godine. Uz usporedbu s ostvarenjem u istom razdoblju prethodne godine te izvornim planom za 2026. godinu. Podaci iskazani u općem dijelu omogućuju praćenje financijskog poslovanja Škole, procjenu uspješnosti izvršenja financijskog plana te uvid u odnos između planiranih i ostvarenih veličina.  

I  OPĆI  DIO  PRORAČUNA
	

	Oznaka
	Izvršenje 01.01.2025. - 30.06.2025. (2)
	Izvorni plan ili rebalans 2026. (3)
	Izvršenje 01.01.2026. - 30.06.2026. (4)
	Indeks 5=4/2*100
	Indeks 6=4/3*100

	A. RAČUN PRIHODA I RASHODA
	 
	 
	 
	 
	 

	6 PRIHODI POSLOVANJA
	1.247.707,14
	2.702.382,00
	1.292.873,66
	103,62
	47,84

	7 PRIHODI OD PRODAJE NEFINANCIJSKE IMOVINE
	2.500,00
	0
	0
	0
	 

	3 RASHODI POSLOVANJA
	1.363.052,00
	2.483.901,00
	1.260.422,38
	92,47
	50,74

	4 RASHODI ZA NABAVU NEFINANCIJSKE IMOVINE
	44.857,73
	32.146,00
	4.521,75
	10,08
	14,07

	Razlika - višak/manjak
	-157.702,59
	186.335,00
	27.929,53
	-17,71
	14,99

	B. RAČUN FINANCIRANJA
	 
	 
	 
	 
	 

	8 PRIMICI OD FIN. IMOVINE I ZADUŽIVANJA
	0
	0
	0
	 
	 

	5 IZDACI ZA FINANCIJSKU IMOVINU I OTPLATE ZAJMOVA
	3.167,22
	6.335,00
	3.167,22
	100
	50

	Neto - zaduživanje/financiranje
	-3.167,22
	-6.335,00
	-3.167,22
	100
	50

	C. PRORAČUN UKUPNO
	 
	 
	 
	 
	 

	1. PRIHODI I PRIMICI
	1.250.207,14
	2.702.382,00
	1.292.873,66
	103,41
	47,84

	2. RASHODI I IZDACI
	1.411.076,95
	2.522.382,00
	1.268.111,35
	89,87
	50,27

	3. RAZLIKA - VIŠAK/MANJAK
	-160.869,81
	180.000,00
	24.762,31
	-15,39
	13,76

	D. RASPOLOŽIVA SREDSTVA IZ PRETHODNIH GODINA
	 
	 
	 
	 
	 

	VIŠAK/MANJAK PRIHODA preneseni (+/-)
	12.408,56
	-180.000,00
	-204.264,65
	-1646,16
	113,48

	VIŠAK/MANJAK PRIHODA prijenos u sljedeće razdoblje
	-148.461,25
	0,00
	-179.502,34
	120,91
	 



Ukupno ostvareni prihodi u izvještajnom razdoblju iznose 1.292.873,66 eur, dok su ostvareni rashodi izvršeni u iznosu 1.268.111,35 eura, što rezultira viškom prihoda od 24.762,31 eur. U odnosu na izvještajnom razdoblju prethodne godine, ukupni prihodi su povećani za 3,41 %, a rashodi su znatno smanjeni što je rezultiralo povoljnijim rezultatom poslovanja. Razlog značajnog smanjenje rashoda u odnosu na prethodno razdoblje je promjena u načinu iskazivanja troškova plaća pa smo u istom razdoblju prethodne godine imali iskazane rashode za sedam plaća i prihode za šest, dok ove godine imamo iskazan rashod i prihod za šest plaća. Ostvareni prihodi i rashodi kreću se uglavnom u skladu s planiranim veličinama, uz određena odstupanja koja proizlaze iz dinamike financiranja i provedbe planiranih aktivnosti tijekom godine. Zbog prenesenog manjka u iznosu 204.264,65 eura iz prethodne godine koji je uglavnom rezultat iskazivanja trinaestog troška plaće (primljeno prihoda za 12 rashoda plaća) i računa pristiglih u prosincu čije je dospijeće bilo u siječnju konačan rezultat je manjak prihoda 179.502,34 eura. Manjak je u financijskom planu previđen u iznosu 180.000 eura, dok je stvarno preneseni 13,48% veći. Također višak prihoda poslovanja planiran je u većem iznosu od ostvarenog, no zbog dinamike poslovanja u razdoblju sastavljanja izvještaja još nije ostvaren. 

Najveći dio ukupno ostvarenih prihoda odnosi se na prihode poslovanja, koji iznose 1.292.873,66 eura, dok prihodi od prodaje nefinancijske imovine nisu ostvareni. Unutar prihoda poslovanja najznačajniju udio imaju pomoći proračunskim korisnicima iz proračuna koji im nije nadležan, koje iznose 1.067.388,94 eur, zatim prihodi iz nadležnog proračuna za financiranje redovne djelatnosti 164.588,50. Vlastiti prihodi za posebne namjene – sufinanciranje smještaja u Učeničkom domu u iznosu 50.488,69 eura i vlastiti prihodi od pruženih usluga u iznosu 10.407,50 eur. 
Planirani su prihodi -tekuće pomoći iz državnog proračuna temeljem EU prijenosa sredstava, no njihova realizacija se očekuje u dugom dijelu godine, nakon dostave završne dokumentacije za Erasmus + projekt GastroTurizam biti že omogućeno njihovo priznavanje. 
Iz navedene strukture prihoda vidljivo je da se financiranje djelatnosti Škole najvećim dijelom temelji na pomoći i sredstvima iz nadležnih i drugih proračuna. 

Ukupni rashodi Škole u prvom polugodištu 2026. godine iznose 1.268.111,35 eura, od čega se 1.260.422,38 eura, a 4.521,75 na rashode za nabavu nefinancijske imovine, dok je 3.167,22 eura utrošeno na rashode za otplatu financijskog zajma – leasinga za otplatu rata za nabavu školskog kombija. 
U strukturi  rashoda najznačajniji su rashodi za zaposlene, koji iznose 1.088.330,07 eur, te materijalni rashodi koji iznose 171.327,23.
U okviru materijalnih rashoda posebno se ističu naknade troškova zaposlenima, osobito naknade za prijevoz, kao i rashodi za energiju, komunalne i računalne usluge, premije osiguranja i sl. Rashodi za nabavu nefinancijske imovine odnose se na nabavu uredskog namještaja, opreme za održavanje, sportske opreme i manjim dijelom nabavu knjižnične građe. Škola se nije zaduživala na domaćem tržištu kapitala (izvor 811). Imala je izdatke za otplate rata leasinga u planiranom iznosu. 

Prema izvorima financiranja najveći dio prihoda i rashoda vezan je uz izvor 5.50 – pomoći iz državnog proračuna, zatim izvor 12 – decentralizacija.
Nakon toga slijede prihodi za posebne namjene s izvora 4.43, dok se manji dio odnosi na vlastite prihode 3.31 i  pomoći EU 5.56 koji se financira plaća i materijalna prava pomoćnika u nastavi. 
Iz toga  je vidljivo da da je poslovanje Škole u najvećoj mjeri povezano s namjenskim i proračunskim izvorima financiranja, dok su vlastiti prihodi zastupljeni u manjem opsegu. 

Rashodi su izvršavani u skladu s osiguranim izvorima financiranja i planiranim programima, što upućuje na uredno i namjensko trošenje raspoloživih sredstava. 

U Računu financiranja nisu iskazani primici od financijske imovine i  zaduživanja li su iskazani izdaci za financijsku imovinu otplata financijskog zajma – leasinga za otplatu rata za nabavu školskog kombija u iznosu 3.167,22. 

U dijelu koji se odnosi na preneseni manjak iskazan je prijenos rezultata iz prethodnih godina. Ukupan iznos prenesenog manjka iz prethodnih godina je 204.264,65 eur. Manjak je metodološke prirode i pokrivat će se u ovoj poslovnoj godini. Ukupni rezultat iskazan kroz višak, neto financiranje i preneseni rezultat na da 30.lipnja 2026. iznosi -179.502,34 eur. Iako je ukupno ostvaren manjak, on je rezultat metodologije iskazivanja rezultata. Škola je u stabilnom financijskom stanju i osigurane su pretpostavke za nesmetano podmirivanje obveza i provedbu planiranih aktivnosti u  drugom dijelu proračunske godine. 

Iz podataka općeg dijela može se zaključiti da se financiranje Škole u prvom polugodištu 2026. godine izvršava uredno i u skladu s planiranim pokazateljima. Prihodi su ostvareni na zadovoljavajućoj razini, a rashodi su izvršavani kontrolirano i u okviru osiguranih sredstava, a ostvareni višak u prvom polugodištu pridonosi financijskoj stabilnosti ustanove. Na negativan ukupan rezultat utječe preneseni manjak koji je rezultat metodološkog iskazivanja rashoda i prihoda koji nisu ujednačeni. Ovakvo izvršenje financijskog plana omogućuje nastavak redovitog poslovanja, provedbu planiranih programa i aktivnosti te pravodobno podmirivanje svih obveza Škole  u nastavku godine.   



II POSEBNI DIO PRORAČUNA

Posebni dio izvještaja  o izvršenju financijskog plana iskazuje se kroz izvještaj po programskoj klasifikaciji, kroz obrazloženje aktivnosti i projekta, zajedno s ciljevima koji su ostvareni njihovom provedbom te pokazateljima uspješnosti  koji obuhvaćaju pokazatelje učinka i pokazatelje rezultata. U prvom polugodištu 2026. g. ukupni rashodi Škole po programskoj klasifikaciji iznose 1.268.111,35 eur, što predstavlja oko polovinu tekućeg plana (indeks 50,27). Time je potvrđeno da se većina planiranih aktivnosti i projekta ravnomjerno provodi tijekom godine, bez značajnijih odstupanja ili ubrzanog trošenja sredstava.  



Prema funkcijskoj klasifikaciji škola ostvaruje funkciju Javnost i  Obrazovanje .
U funkciji javnost iskazani su rashodi za financiranje rata za otplatu leasinga. U skladu su sa planom. 
Obrazovanje je podijeljeno na dvije podskupine 092 Srednjoškolsko obrazovanje i 096 Dodatne usluge u obrazovanju. U odnosu na izvršenje 2025. godine bilježi se smanjenje rashoda i rast prihoda.


Programska klasifikacija:  

Program  P1 Redovne djelatnosti sadrži jednu aktivnost Redovna djelatnost SŠ- vlastita sredstva korisnika. Financira se iz četiri izvora: vlastiti prihodi, prihodi za posebne namjene, pomoći i donacije.

Vlastiti rashodi izvršeni su 10,78%  planiranog. Ova vrsta rashoda financira se prihodima ostvarenim najmom školske dvorane. Sredstva se uglavnom koriste za tekuće rashode koji podupiru redovan rad Škole.  Materijalni rashodi su na razini 23,46 % planiranog, dok su ostvareni financijski rashodi vezani uz neplanirane korektivne obračune plaća i obveza koje MZOM ne priznaje. Planirani su rashodi na nabavu nefinancijske imovine ali u prvom dijelu godine nisu realizirani. 
Dinamika izvršenja na ovom programu izvor nešto je slabijeg intenziteta, no planirana sredstva biti će utrošena u drugom dijelu godine.

Prihodi za posebne namjene – korisnici ostvaruju se uplatama roditelj i skrbnika za smještaj učenika u Učeničkom domu. 
U odnosu na planirano rashodi s ovog izvora realizirani su 46,49%. Sredstva s ovog izvora koriste za uglavnom tekuće rashode koji podupiru rad Učeničkog doma od kojih naviše treba istaknite nabavu namirnica.  Materijalni rashodi su na razini 47,64%, dok su planirani rashodi za nabavu dugotrajne imovine izvršeni 26,61 %. U drugom dijelu godine očekuje se njihovo izvršenje. Nabava i radovi provode se tokom mjeseci kada učenici ne borave u domu kako ne bi ometali njihove svakodnevne aktivnosti. 

Pomoći – izvor financiranja je proračun (najvećim dijelom MZO-a) koji nam nije nadležan. Planirani rashodi manji su od izvršenja koje je na razini 50,29%. U odnosu na prošlogodišnje razdoblje rashodi su manji. Glavni uzrok je promjena metodologije iskazivanja rashoda i ukidanje konta 193. 
Najvećim dijelom financiraju se rashodi za zaposlene koji su izvršeni u odnosu na plan 50,33%. Materijalni rashodi ostvareni su manjem postotku od planiranog. Razlog je precijenjen plan s obzirom da se u trenutku planiranja nje znalo koliki će biti iznosi za prijavljene projekte prema MZOM. 
Tekuće donacije u planu su precijenjene jer je plan rađen na broju učenica iz prethodne školske godine, u tekućoj ih je bilo nešto manje pa je realizacija nabave higijenskih potrepština za učenice na razini 76,92 %.  
Prema projektu Biciklom po zavičaju nabavljena je sportska oprema  - bicikli s pripadajućom dodatnom opremom u iznosu manjem od planiranog
s obzirom da su sredstva odobrena po projektu u konačnici manja od traženog iznosa. Realizacija je 47,86. U drugom dijelu godine očekujemo nabavu udžbenika za učenike slabijeg imovinskog statusa pe će realizacija biti izvršena. 

Donacije – nisu ostvarene, očekuju se u drugoj polovni godine. 

Program  P16 Srednjoškolsko obrazovanje - decentralizacija sadrži nekoliko aktivnosti Redovna djelatnost SŠ , Otplata kredita SŠ,  Prehrana i smještaj u Učeničkim domovima –DEC 

Redovna djelatnost SŠ – izvršene su 55,70% u odnosu na planirano. Materijalni su na razini 48,92%. Sredstva su najvećim dijelom predviđena za rashode za zaposlene od kojih su najznačajniji rashodi za prijevoz s posla i na posao (ovisni su o rastu cijena goriva i oporezivi su). U manjem omjeru sredstva su namijenjena za financiranje energenata i tekućih usluga potrebnih za redovno funkcioniranje škole. Financijski rashodi nisu realizirani.  Rashodi za nabavu neproizvedene dugotrajne imovine su na 3,24 % izvršenja. Nabava oprema predviđena je u drugom dijelu godine.  

Otplata kredita odnosno rata leasinga u skladu je sa financijskim planom. Otplaćuje se leasing za nabavu školskog kombija. 

Prehrana i smještaj u Učeničkim domovima -DEC – izvršeni su 64,05% u odnosu na planirano. Sredstva su u cijelosti predviđena za
financiranje materijalnih rashoda (režijski troškovi energenata i usluga) učeničkog doma. Realizacija je veća od planirane jer učenici u prvoj polovini godine borave u domu od siječnja do lipnja, dok u drugovom dijelu godine borave od rujna do prosinca. 


Program  P17 Srednjoškolsko obrazovanje – iznad standarda ima nekoliko aktivnosti: Županijska natjecanja, Kulturne i javne djelatnosti škola, Sufinanciranje eTehničara, Osiguranje školskih zgrada, Financiranje redovne djelatnosti iznad standarda,  Sufinanciranje nabave knjižnične građe   Pomoćnik u nastavi  faza VII, Erasmus+ Gastro Turizam 

Aktivnost Županijska natjecanja realiziran je 969,57 %. Korištena su jedan izvor 15 iz kojeg su financirani materijalni rashodi i rashodi za zaposlene. Realizacije je veća od planiranog iznosa. Plan je rađen prema naputku Osnivača i napravljena je pogrešna procjena troškova. 

Aktivnost Kulturne i javne djelatnosti realizirana je 59,18% i sa realizacijom će se nastaviti tokom iduće školske godine. 

Aktivnost E-tehničar izvršena je 49,02% u odnosu na tekući plani financirane su računalne usluge. 

Osiguranje školskih zgrada Realizacija je na razini 82,21% iz razloga što smo provođenjem postupka jednostavne nabave osigurali zgrade škole, doma, dvorane i školske radionice povoljnije od planiranog. 

Financiranje redovne djelatnosti iznad standarda – nije došlo do relacije, izvršenje se očekuje u drugom dijelu godine. 

Aktivnost Sufinanciranje nabave knjižnične građe realiziran 7,83%, ostatak realiziran u sljedećoj školskoj godini jer je tijekom studenog nabavna cijena nešto niža. 

Aktivnosti Pomoćnici u nastavi faza VII  realizirani su  50,43 % od planiranog. Rebalansom će biti napravljena preraspodjela sredstava. Prihodi i rashodi u planu napravljeni su na bazi tri zaposlena pomoćnika u nastavi. Sredstva su namijenjena za financiranje njihovih plaća i materijalnih prava. 
Pomoćnik u nastavi financiran je iz više izvora, a rebalansom u srpnju korigirat će se nepravilnosti iz plana.  

Erasmus+ Gastro Turizam izvršen je 16,61% razine plana. Prema dogovoru sa poslovnim partnerom faktura za uslugu smještaja biti će nam ispostavljena u drugom polugodištu nakon uplate ostatka sredstava od strane AMPU-a. 



Promatrajući ostvarenja po pojedinim pokazateljima (indeks izvršenja u odnosu na plan) može se zaključiti da se sredstva iz vlastitih prihoda i po nekim aktivistima iz Programa P17 Srednjoškolsko obrazovanje – iznad standarda te nešto sporije izvršavaju od planiranog, što ostavlja prostor za prilagodbu dinamike aktivnosti u drugom polugodištu kako bi se osiguralo potpuno i svrhovito korištenje odobrenih sredstava. Prihodi posebnih namjena i pomoći troše planski i namjenski. 

Posebni izvještaji 

Proračunski korisnik, Srednja škola ˝August Šenoa˝ Garešnica nije koristila sredstva fondova Europske unije. Nema danih zajmova i potraživanja po danim zajmovima. Nema potencijalnih obveza po sudskim sporovima, niti danih jamstava i plaćanja po protestiranim jamstvima. 

Tablica potraživanja i dospjelih obveza:

	SREDNJA ŠKOLA ˝AUGUST ŠENOA˝ GAREŠNICA  - 18872
	STANJE NA 30.06.2026.

	OPIS
	

	Nenaplaćena potraživanja
	259.132,90 eur

	Dospjele obveze
	0,00

	Potencijalne obveze po sudskim sporovima 
	0,00



U nenaplaćena potraživanja spadaju i potraživanja za plaće za mjesec lipanj. Ta potraživanja u trenutku sastavljanja izvješća nisu dospjela (zatvaraju se u srpnja na dan isplate plaća i iznose 166.586,90 . Uključena su potraživanjima za smještaj učenika u domu  i iznise= 13.468,74 eur. Dio potraživanja je dospio i za dio njih pokrenut je postupak prisilne naplate.
Također iskazana su i potraživanja za Erasmus + projekt u iznosu 38. 804,80 eura, te potraživanja za prihode proračunskih korisnika jer se od 2025. godine nalazimo u sustavu Riznice. Ta potraživanje na dan 30.06.2026. iznosila su 40.272,46 eur. 


Tablica zaduženja: 


	Redni broj
	Vrsta instrumenta
	Banka/MFI
	Valuta
	Ugovoreni iznos
	Kamatna stopa
	Datum otplate posljednje rate
	Broj rata

	1.
	Financijski leasing
	 Uni Credit Leasing Croatia doo
	eur
	44.341,06
	6,25%
	8.7.2031.
	84










Izvještaj o korištenju sredstava fondova Europske unije
Srednja škola nositelj je Erasmus+ projekta - GastroTurizam - Strukovne vještine za budućnost ugostiteljstva i turizma 2025-1-01-KA122-VET-000344983 - nastavnička mobilnost. Projekt je započeo u 2025. godini, a završava u 2026.
Ugovor je potpisan na iznos = 44.096,00 eura što je evidentirano u izvanbilaničnim evidencijama. Ukupno smo primili 35.276,80 eura koji su evidentirani na obvezama za predujmove.  Ukupni troškovi u 2026. godini iznosili su 1.464,63 eur. Na kraju tromjesečja evidentirani su potraživanja i obračunati prihodi na osnovnim računima 16381 odnosno 96381. 

Stanje na 30. lipanj 2026.
	Projekt
	Obveze za
predujmove
	Prihodi
	Rashodi
	Stanje potraživanja od EU

	Erasmus+ Gastro i Turizam
Strukovno vještine za budućnost ugostiteljstva i turizma,  Isplatitelj: AMPEU
	
35.276,80 €
	
0,00 €
	
38.804,80 €
	
38.804,80 €




Prijenos sredstava po izvorima financiranja:

	Izvori financiranja
	Preneseno iz prethodne godine
	Izvršeno 1-6/2026

	122 Decentralizirana sredstva
	-19.765,93
	19.765,93

	  11 Opći prihodi i primici
	-1.605,95
	1.605,95

	   5.5012 Pomoći
	-427,59
	427,59

	   5.56 Pomoći temeljem prijenosa EU
	-2.422,99
	2.422,99

	   3.311 Vlastiti prihodi - preneseni višak
	+ 3.767,06
	0,00

	 4.431  Prihodi za posebne namjene
	+ 19.157,77
	-2.165,60

	5.510 EU projekti
	-37.339,87
	0,00

	5.50 Pomoći
	-166.399,52
	166.399,52

	711
	772,37
	0,00



Ukupno stanje na računima podskupine 922 u Glavnoj knjizi i u Financijskom izvještajima na dan 31.12.2025. iznosi -204.264,65 eura. Manjak je ostvaren na šest izvora financiranja izvora. Manjak po izvorima 122, 11, 5.5012, 5.561, 5.50 je metodološki i u cijelosti je zatvoren tokom siječnja i veljače 2026. godine. Manjak na izvoru 5.510 odnosi se na EU sredstva namijenjena financiranju projekta Erasmus+. Sredstva se nalaze na računu škole no prihodi će biti priznati tek po izvršenju projekta, u drugom polugodištu ove godine.  Preneseni višak s izvora 4.431 je prihoda za posebne namjene koji je prenesen iz prethodnih godina. Prihodi je u djelomično utrošeni prema odluci Školskog obora.
Preneseni višak vlastitih sredstava iz izvora 3.31 nije utrošen u prvoj polovini godine. 


U Garešnici, 23.07.2026.

    Voditeljica računovodstva:                                                                                                                                  Ravnatelj: 

     Ivana Čukman Franjić, v.r.                                                                                                                     Goran Krušić, dipl. ing., v.r.

